**Zmluva o dielo**

podľa § 536 a nasl. zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

číslo objednávateľa: BBRSC/ /2021 číslo zhotoviteľa:

**„Výmena analógových kamier za IP technológiu“** ( ďalej iba „Zmluva“ )

uzatvorená medzi týmito zmluvnými stranami:

**Objednávateľ: Banskobystrická regionálna správa ciest, a. s.**

Sídlo: Majerská cesta 94, 974 96 Banská Bystrica

Právna forma: Akciová spoločnosť, zapísaná v Obchodnom registri Okresného súdu Banská Bystrica, Oddiel: Sa, Vložka č.: 909/S

Štatutárny orgán: Mgr. Ján Havran, predseda predstavenstva

Mgr. Nikoleta Oktavcová, podpredseda predstavenstva

Osoby oprávnené jednať

v realizačných veciach: Bc. Daniel Dioši, referent IT

IČO: 36 836 567

DIČ: 2022451189

IČ DPH: SK2022451189

Bankové spojenie: VÚB, a. s. pobočka Banská Bystrica

IBAN: SK82 0200 0000 0021 8394 4256

Telefón/ fax: +421 48 47 27 351

E-mail: [sekretariat@bbrsc.sk](mailto:sekretariat@bbrsc.sk), [daniel.diosi@bbrsc.sk](mailto:daniel.diosi@bbrsc.sk)

(ďalej iba „**objednávateľ**“ a v príslušnom gramatickom tvare)

**Zhotoviteľ:**

Sídlo:

Právna forma:

Štatutárny orgán:

Osoba oprávnená jednať

v zmluvných veciach:

Osoby oprávnené jednať

v realizačných veciach:

IČO:

DIČ:

IČ DPH :

Bankové spojenie:

IBAN:

Telefón/ fax:

E-mail:

(ďalej iba **„zhotoviteľ“** v príslušnom gramatickom tvare a spolu s objednávateľom ďalej iba**„zmluvné strany“** v príslušnom gramatickom tvare).

**Preambula**

1. Táto zmluva sa uzatvára ako výsledok verejného obstarávania, ktoré uskutočnil objednávateľ, ako výsledok zadávania zákazky s nízkou hodnotou postupom podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky **„Výmena analógových kamerových systémov na IP technológiu“** (ďalej iba „verejné obstarávanie“).
2. Zhotoviteľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela v zmysle súťažných podmienok verejného obstarávania a na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, teda je oprávnený túto Zmluvu uzavrieť a naplniť účel Zmluvy.
3. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie, súťažné podmienky verejného obstarávania a podmienky na vykonanie Diela uvedené v tejto Zmluve.
4. Zhotoviteľ berie na vedomie, že pri realizácii Diela prostredníctvom subdodávateľov ( ďalej aj iba „subdodávka“ ) zodpovedá zhotoviteľ tak, ako keby Dielo, resp. jeho časť realizoval sám. Zhotoviteľ je povinný oznámiť objednávateľovi akékoľvek zmeny týkajúce sa subdodávok.
5. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, v cenovej ponuke vzal do úvahy komplexný rozsah materiálov, prác, služieb, iných výdavkov potrebných na dokončenie Diela ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny Diela.
6. Zhotoviteľ vyhlasuje a potvrdzuje, že sa v plnom rozsahu oboznámil s rozsahom a povahou diela, sú mu dostatočne známe technické, kvalitatívne a všetky iné podmienky potrebné k riadnemu vykonaniu Diela a disponuje takými kapacitami a odbornými znalosťami, ktoré sú potrebné na kvalitné a riadne vykonanie diela.

**I. Predmet zmluvy**

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu a obsahu špecifikovanom v Prílohe č. 2 k Zmluve (Špecifikácia) a v článku II tejto Zmluvy, na svoje náklady, na svoje nebezpečenstvo riadne vykonať a objednávateľovi včas odovzdať Dielo vymedzené v  článku II. Zmluvy bez vád a nedorobkov a v  kvalite zodpovedajúcej účelu Zmluvy a predmetu zákazky.
2. Objednávateľ sa zaväzuje riadne a včas odovzdané Dielo prevziať spôsobom dohodnutým v Zmluve, zaplatiť zaň Cenu dohodnutú v článku IV. Zmluvy.

**II. Dielo**

1. Záväzok Zhotoviteľa je vykonať pre Objednávateľa dielo v nasledovnom rozsahu:
2. dodanie kamerového systému,
3. montáž kamerového systému,
4. sprevádzkovanie kamerového systému,
5. zaškolenie Objednávateľa na užívanie kamerového systému,
6. zhotovenie projektovej dokumentácie ku kamerovému systému a
7. revízia kamerového systému

(všetky čiastkové úkony pod písm. a) až f) v súhrne označené ďalej len „Dielo“ alebo „Kamerový systém“). Špecifikácia Diela je obsiahnutá v prílohe č. 2 tejto Zmluvy, ktorá je neoddeliteľnou súčasťou tejto Zmluvy. Ponuka Zhotoviteľa je záväzná v celom rozsahu čo do ceny, množstva a akosti Diela.

1. Zhotoviteľ sa zaväzuje dodať Objednávateľovi Kamerový systém pozostávajúci z komponentov uvedených v prílohe č. 2 tejto Zmluvy. Komponenty Kamerového systému musia spĺňať technické parametre uvedené v tejto prílohe. Komponenty Kamerového systému obstaráva Zhotoviteľ na vlastné náklady, pričom kúpna cena týchto komponentov je zahrnutá v cene za vykonanie Diela.
2. Zhotoviteľ je povinný vykonať montáž Kamerového systému v jednotlivých strediskách spoločnosti Objednávateľa, ktoré sú v zmysle zmluvy miestom dodania Diela, pričom zhotoviteľ je povinný postupovať pri vykonávaní Diela s odbornou starostlivosťou.
3. Miesta dodania diela sú nasledovné strediská Objednávateľa:

* Stredisko Banská Bystrica a okolie: Majerská cesta 94, Banská Bystrica

Lučatín 216, Lučatín

Polkanová

* Stredisko Brezno: Predné Halny 76, Brezno
* Stredisko Zvolen: Bakova Jama, Lieskovská cesta 284, Zvolen
* Stredisko Kriváň: Kriváň 521
* Stredisko Žiar nad Hronom: Priemyselná 6/647, Ladomerská Vieska
* Stredisko Nová Baňa: Dlhá Lúka 760, Nová Baňa
* Stredisko Banská Štiavnica: J. K. Hella 11, Banská Štiavnica
* Stredisko Krupina: Červená Hora 1779, Krupina
* Stredisko Lučenec: Vajanského 857, Lučenec

Pracovisko Fiľakovo

* Stredisko Poltár: 13. januára 21/501, Poltár

Pracovisko Kokava nad Rimavicou

* Stredisko Veľký Krtíš a okolie: Škultétyho 108, Veľký Krtíš

Na Parlagu 53, Čebovce

Pracovisko Slovenské Kľačany

* Stredisko Rimavská Sobota: Šibeničný vrch 716, Rimavská Sobota
* Stredisko Tornaľa: Cintorínska 10, Tornaľa
* Stredisko Hnúšťa: 1. mája 620, Hnúšťa
* Stredisko Jelšava: Teplická 286, Jelšava

1. Zhotoviteľ sa zaväzuje začať zhotovovať Dielo bez zbytočného odkladu po uzavretí tejto Zmluvy, najneskôr do 3 pracovných dní odo dňa jej uzavretia.
2. Objednávateľ sa zaväzuje sprístupniť Zhotoviteľovi miesta dodania Diela na účely zhotovenia Diela v pracovných dňoch v čase 7:00 hod. do 15:00 hod.
3. Montážou kamerového systému sa rozumie na účely tejto Zmluvy zabudovanie kamerového systému do miesta dodania Objednávateľa, jeho prepojenie napájacími a sieťovými káblami v súlade s prílohou tejto zmluvy, príslušnými právnymi predpismi a technickými normami, podľa pokynov Objednávateľa tak, aby bol zabezpečený účel kamerového systému, ktorým je monitorovanie stredísk Objednávateľa, najmä vstupov, okien, priľahlých pozemkov, chodníkov a prístupov do sídla Objednávateľa.
4. Sprevádzkovaním Kamerového systému sa rozumie jeho sprevádzkovanie tak, aby bol Kamerový systém spôsobilý slúžiť na obvyklý účel, ktorým je monitorovanie objektov čitateľným obrazovým záznamom a zaznamenávanie tohto záznamu na pevný disk s kapacitou 7 dní nepretržitého záznamu v najvyššej kvalite. Sprevádzkovanie Diela je v prílohe č. 2 zmluvy označené pod položkami č. 8 ako Konfigurácia kamier, č. 9 ako Konfigurácia NVR záznamníka a č. 10 Nastavenie parametrov aplikácie vzdialeného monitoringu na centrále v Banská Bystrica.
5. Zhotoviteľ sa zaväzuje zaškoliť Objednávateľa na užívanie Kamerového systému, najmä oboznámiť ho so zapnutím, vypnutím Kamerového systému, nastavením kvality obrazového záznamu, zahájením záznamu, výmazom záznamu, zálohovaním obrazového záznamu a inými vlastnosťami Kamerového systému, nevyhnutnými na jeho užívanie.
6. Súčasťou Diela je aj vyhotovenie a dodanie projektovej dokumentácie k Dielu, aj pre každé stredisko samostatne, obsahujúcej minimálne opis technického riešenia vrátane káblových zväzkov napájajúcich jednotlivé komponenty, grafické usporiadanie a rozmiestenie s pohľadmi a kompletné nastavenie kamier a NVR ako aj návod na používanie Diela.
7. Revíziou v zmysle prílohy Zmluvy sa rozumie kontrola Kamerového systému a správnosť jeho zapojenia pred začatím používania Diela vyžadovaná príslušnými právnymi predpismi.
8. Dodanie, montáž, zapojenie a konfigurácia sa vzťahuje na 4 MPx vonkajších IP kamier v celkovom počte 101 ks na 21 strediskách Objednávateľa bližšie definovaných v prílohe č. 2 Zmluvy – Špecifikácia. Video záznamníky v celkovom počte 21 ks je zhotoviteľ povinný umiestniť do existujúcej IT infraštruktúry Objednávateľa. Konfigurácia IP systému z jednotlivých stredísk Objednávateľa bude napojená na pult centrálnej ochrany v Banskej Bystrici, v sídle Objednávateľa, ktorý používa software iVMS, s prepojením na aplikáciu Jablonet PRO.
9. Zhotoviteľ je povinný pri montáži jednotlivých kamier, tieto napájať prostredníctvom montážnych krabíc 230 V a nie prostredníctvom POE napájania.
10. Ďalej je zhotoviteľ povinný pri montáži použiť Kábel FTP Cat.5E PE 305m/cievka SXKD-5E-FTP-PE-SAM vonkajší, závesný, ktorý predstavuje dĺžku 5 300 m.

**III. Spôsob vykonávania Diela**

1. Zhotoviteľ je povinný zhotoviť Dielo osobne, na vlastné náklady a vlastné nebezpečenstvo, za podmienok tejto Zmluvy; Objednávateľ je oprávnený kontrolovať vykonávanie diela.
2. Zhotoviteľ je povinný včas objednávateľa pozvať na vykonanie kontroly. Ak Objednávateľ zistí, že Zhotoviteľ vykonáva Dielo v rozpore so svojimi povinnosťami, je Objednávateľ oprávnený dožadovať sa toho, aby Zhotoviteľ odstránil vady vzniknuté vadným vykonávaním a Dielo vykonával riadnym spôsobom. Ak tak Zhotoviteľ Diela neurobí ani v dvojdňovej lehote mu na to poskytnutej a postup Zhotoviteľa by viedol nepochybne k podstatnému porušeniu Zmluvy, je Objednávateľ oprávnený odstúpiť od Zmluvy.
3. Zhotoviteľ je povinný vykonať montáž Diela tak, aby nepoškodil majetok Objednávateľa v mieste dodania a nerušil Objednávateľa pri výkone predmetu činnosti v rozsahu väčšom, ako je to primerané, a rovnako tak je povinný nepoškodiť káblové elektrické rozvody alebo iné prvky nachádzajúce sa v alebo na objektoch Objednávateľa. Za týmto účelom je Zhotoviteľ povinný požiadať Objednávateľa o súčinnosť.
4. Zhotoviteľ je povinný upozorniť Objednávateľa bez zbytočného odkladu na nevhodnú povahu vecí prevzatých od Objednávateľa alebo pokynov daných mu Objednávateľom na vykonanie Diela, ak Zhotoviteľ mohol túto nevhodnosť zistiť pri vynaložení odbornej starostlivosti. Ak nevhodné veci alebo pokyny prekážajú v riadnom vykonávaní Diela, je Zhotoviteľ povinný jeho vykonávanie v nevyhnutnom rozsahu prerušiť do doby výmeny vecí alebo zmeny pokynov Objednávateľa alebo písomného oznámenia, že Objednávateľ trvá na vykonávaní Diela s použitím odovzdaných vecí a daných pokynov.
5. Zhotoviteľ, ktorý nesplnil povinnosť uvedenú v ods. 4 tohto článku zmluvy, zodpovedá za vady Diela spôsobené použitím nevhodných vecí odovzdaných Objednávateľom alebo pokynov daných mu Objednávateľom.
6. Zhotoviteľ znáša nebezpečenstvo škody na veciach, ktoré obstaral na vykonanie diela a zostáva ich vlastníkom až do doby, kým nedôjde k protokolárnemu odovzdaniu Diela.
7. Zhotoviteľ je povinný Dielo vykonať jeho riadnym ukončením a odovzdaním Objednávateľovi najneskôr **do 35 dní odo dňa účinnosti zmluvy**.
8. Zhotoviteľ je povinný bez zbytočného odkladu po vykonaní Diela upratať a vypratať miesto dodania – sídlo Objednávateľa, napr. odstrániť nepotrebný materiál, pracovné pomôcky, odpady a vrátiť mu poskytnuté pomôcky resp. prostriedky.

**IV. Vykonanie Diela**

1. Zmluvné strany sa dohodli, že Zhotoviteľ splní svoju povinnosť vykonať Dielo jeho riadnym ukončením a odovzdaním Diela Objednávateľovi v mieste dodania.
2. Pre odstránenie akýchkoľvek pochybností sa Dielo považuje za vykonané riadnym ukončením a odovzdaním všetkých jeho čiastkových vykonaní, ktorými sú dodanie kamerového systému, montáž kamerového systému, sprevádzkovanie kamerového systému, zaškolenie Objednávateľa ku kamerovému systému, odovzdanie projektovej dokumentácie ku kamerového systému a revíznej správy k Dielu, všetko v akosti uvedenej v prílohe č. 2 tejto zmluvy.
3. Riadne vykonanie diela sa preukáže úspešným vykonaním skúšky, na ktorú je Zhotoviteľ povinný Objednávateľa včas pozvať. Po vykonaní skúšky zmluvné strany pristúpia k protokolárnemu odovzdaniu Diela.
4. Dielo sa považuje podľa tejto Zmluvy za protokolárne odovzdané a prevzaté, ak bolo Zhotoviteľom odovzdané Objednávateľovi bez akýchkoľvek vád a nedorobkov s úspešným vykonaním skúšky a Objednávateľom prevzaté od Zhotoviteľa na základe písomného preberacieho protokolu za všetky strediská spolu a zároveň pre každé stredisko samostatne, ktorý je podpísaný oprávnenými osobami oboma Zmluvnými stranami (ďalej len „Preberací protokol“).
5. Zmluvné strany sa dohodli, že dňom podpisu Preberacieho protokolu sa Dielo, t. j. príslušný Kamerový systém považuje za zhotovený, zmontovaný, odovzdaný Zhotoviteľom Objednávateľovi a prevzatý Objednávateľom od Zhotoviteľa. Preberací protokol bude obsahovať označenie všetkých čiastkových vykonaní Diela podľa tejto Zmluvy a jej prílohy.
6. Objednávateľ nie je povinný prevziať Dielo, ak nebolo vykonané riadne, resp. vykazuje vady a nedorobky a ktorého skúška nebola úspešná.
7. Dielo sa považuje za riadne vykonané, ak (i) bolo zrealizované bez vád a nedorobkov, úspešne odskúšané a (ii) spĺňa vlastnosti stanovené všeobecne záväznými právnymi predpismi, touto Zmluvou, prílohou Zmluvy, STN a inými normami, ktoré môžu byť k Dielu uplatnené a spĺňa pokyny Objednávateľa. Pre účely vylúčenia pochybností, v prípade kumulatívneho splnenia podmienok podľa tohto bodu Zmluvy, môžu Zmluvné strany pristúpiť k protokolárnemu odovzdaniu a prevzatiu Diela v zmysle tejto Zmluvy.

**V. Záruka a zodpovednosť za vady Diela, vlastníctvo diela**

1. Zhotoviteľ zodpovedá za vady, ktoré má Dielo v okamihu, keď prechádza nebezpečenstvo škody na Diele na Objednávateľa (t. j. v čase protokolárneho odovzdania a prevzatia Diela Objednávateľovi), aj keď sa vada stane zjavnou až po tomto čase. Povinnosti Zhotoviteľa vyplývajúce zo záruky za akosť Diela tým nie sú dotknuté.
2. Zhotoviteľ podpisom tejto Zmluvy preberá záruku za akosť ním Objednávateľovi zhotovovaného Diela, a to v trvaní tridsaťšesť (36) mesiacov (ďalej len „Záručná doba“). Záručná doba začína plynúť vždy dňom podpísania Preberacieho protokolu k Dielu oboma Zmluvnými stranami. Záručná doba neplynie po dobu, po ktorú Objednávateľ nemôže užívať Dielo pre jeho vady, za ktoré zodpovedá Zhotoviteľ.
3. Zhotoviteľ zodpovedá za škodu na Diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a  za škody s tým súvisiace. Pokiaľ zhotoviteľ použije na vykonanie Diela alebo jeho časti tretie osoby, v plnej miere zodpovedá za ich činnosť, akoby túto vykonával sám.
4. Dielo má vady, ak Dielo alebo jeho ktorákoľvek časť, nezodpovedá rozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom zhotoviteľa, ktorý nezodpovedá požiadavkám na Dielo alebo jeho časť kladeným.
5. Objednávateľ je oprávnený neprevziať Dielo alebo jeho časť, ktoré nie je vykonané riadne alebo odovzdané včas podľa podmienok určených v Zmluve. V takom prípade objednávateľ nie je v omeškaní s povinnosťou prevziať Dielo.
6. Ak počas plynutia záručnej doby vyjde najavo vada Diela alebo jeho časti, alebo nedorobok, porucha funkčnosti alebo iná závada najmä, nie však výlučne nekvalita, neúplnosť alebo vecná nesprávnosť Diela, nesúlad s akoukoľvek normou alebo predpisom, prípadne budú zistené iné vady Diela zmluvné strany sa dohodli, že ide o vadu Diela s tým, že zhotoviteľ je povinný vadu Diela, jeho časti, nedorobok alebo inú poruchu funkčnosti bezodplatne opraviť/vymeniť bezodkladne maximálne do päť (5) dní plynúcich odo dňa uplatnenia vady.
7. Nároky Objednávateľa z vád Zhotoviteľom zhotovovaného Diela upravuje v plnom rozsahu Obchodný zákonník.
8. Zmluvné strany sa dohodli, že ak Zhotoviteľ neodstráni vady, resp. nedorobky Diela, bezodkladne maximálne do päť (5) dní plynúcich odo dňa uplatnenia vady Objednávateľom, Zhotoviteľ je povinný zaplatiť Objednávateľovi zmluvnú pokutu vo výške 100,- Eur (sto Eur) za každý deň omeškania. Zmluvnými pokutami nie je dotknutý nárok na náhradu škody.
9. Vylúčené sú však opravy súčastí Diela poškodených v dôsledku abnormného opotrebovania z dôvodu nesprávneho používania obsluhou objednávateľa alebo nedodržaním návodu na obsluhu a údržbu dodaného zhotoviteľom. Zhotoviteľ tiež nenesie žiadnu zodpovednosť za poruchy, ktoré boli spôsobené neodbornou prevádzkou, obsluhou a údržbou objednávateľa.
10. Zmluvné strany sa dohodli, že vlastníctvo k Dielu Objednávateľ nadobúda dňom podpisu Preberacieho protokolu v súlade s podmienkami dojednanými v tejto Zmluve.

VI. Cena a platobné podmienky

1. Cena za vykonanie a odovzdanie Diela je dohodnutá na základe Špecifikácie ceny z ponuky zhotoviteľa ako uchádzača do verejného obstarávania, ktorá tvorí Prílohu č. 1 k Zmluve ( ďalej iba „cena Diela“ ). Cena Diela sa považuje za cenu maximálnu a platnú počas celej doby trvania Zmluvy. Cena Diela je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za celé Dielo vrátane nákladov na vykonanie Diela, dodané materiály a iné zhotoviteľom vynaložené náklady.

Cena Diela predstavuje celkom sumu:

Cena bez DPH Eur

DPH 20 % Eur

**Cena s DPH Eur**

**(slovom: .....................................................Eur, ......./100 ) s DPH.**

1. Podkladom pre úhradu ceny Diela je faktúra vystavená zhotoviteľom až po riadnom odovzdaní a prevzatí Diela objednávateľom. Na účely fakturácie sa za deň dodania Diela považuje deň podpísania Protokolu o odovzdaní a prevzatí Diela oprávnenou osobou objednávateľa ( osobou oprávnenou rokovať vo veciach realizačných ). Zhotoviteľovi bude uhradená cena Diela iba v rozsahu skutočne vykonaných prác a dodaných materiálov. Zhotoviteľ je povinný fakturovať (účtovať) cenu Diela overiteľným spôsobom. Neoddeliteľnou súčasťou faktúry musí byť dodací list členený podľa nákladov na práce a dodaný materiál podľa položiek.
2. Preddavky sa neposkytujú vôbec.
3. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
4. Splatnosť faktúry je 30 dní odo dňa doporučeného doručenia faktúry do podateľne objednávateľa.
5. Jednotlivé faktúry musia obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je objednávateľom podpísaný Protokol o odovzdaní a prevzatí Diela. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí Diela, objednávateľ je oprávnený vrátiť faktúru zhotoviteľovi na doplnenie. Vrátením faktúry sa preruší splatnosť faktúry a nová lehota splatnosti začína plynúť od doručenia novej faktúry so všetkými náležitosťami. Zhotoviteľ je povinný svoje práce vyúčtovať overiteľným spôsobom a v súlade s cenou z ponuky zhotoviteľa ako uchádzača do verejného obstarávania, inak ide o dôvod na vrátenie faktúry.
6. Faktúra sa považuje za zaplatenú dňom pripísania úhrady na účet zhotoviteľa.
7. Zhotoviteľ je v prípade omeškania objednávateľa s úhradou faktúry, oprávnený účtovať objednávateľovi úroky omeškania vo výške uvedenej v § 369 ods. 2 Obchodného zákonníka.
8. Zmluvné strany sa dohodli, že v prípade porušenia povinnosti zhotoviteľa odovzdať riadne vykonané Dielo včas má objednávateľ právo na zmluvnú pokutu dohodnutú vo výške 200 € za každý aj začatý deň omeškania s odovzdaním Diela.
9. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti zhotoviteľa, čas uzavierania Zmluvy a cenu Diela, na ktoré skutočnosti vopred prihliadli.
10. Uplatnením alebo zaplatením zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti odovzdať Dielo alebo jeho časť.

**VII. Ostatné zmluvné dojednania a odstúpenie od zmluvy**

1. Zmluvné strany môžu pristúpiť na zmenu záväz­ku v prípadoch, kedy sa po uzavretí zmluvy zmenia východiskové podklady, rozhodujúce pre uzatvorenie zmluvy, alebo vzniknú nové požiadavky objednávateľa. K tejto zmene dôjde len na základe predchádzajúceho písomného dodatku k zmluve, pokiaľ jeho uzatvorenie nebude v rozpore so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. Objednávateľ je oprávnený písomne odstúpiť od tejto Zmluvy podľa ust. § 344 a nasl. Obchodného zákonníka v prípade, ak je Zhotoviteľ v omeškaní s plnením svojej povinnosti podľa tejto Zmluvy viac ako desať (10) dní po doručení písomnej výzvy Objednávateľa na riadne plnenie zmluvnej povinnosti a odstránenie stavu porušovania Zmluvy Zhotoviteľovi;
3. Zhotoviteľ je oprávnený písomne odstúpiť od tejto Zmluvy v prípade, ak je Objednávateľ v omeškaní s plnením peňažných záväzkov podľa tejto Zmluvy viac ako päťnásť (15) dní po doručení písomnej výzvy Zhotoviteľa na uhradenie omeškaných platieb podľa tejto Zmluvy Objednávateľovi.
4. V prípade odstúpenia od zmluvy sa na určenie ceny dovtedy vykonaných prác, výkonov a použitých materiálov použijú primerane ustanovenia tejto zmluvy o cene diela s prihliadnutím na prípadné nároky z vád diela, nezaplatené sankcie a iné pohľadávky vzniknuté zo zmluvy. Ak dôjde k odstúpeniu od zmluvy z dôvodu na strane zhotoviteľa, má objednávateľ nárok na náhradu nevyhnutných nákladov, ktoré mu vznikli s obstaraním nového zhotoviteľa, ktorý dielo zrealizuje. V záujme zabezpečenia pokračovania prác na predmete zmluvy je zhotoviteľ povinný na žiadosť objednávateľa previesť bez zbytočného odkladu na objednávateľa vlastnícke alebo iné právo k zabudovaným zariadeniam, materiálom, výrobkom, ktoré sú už súčasťou vozidla tvoriaceho predmet opravy a to za obvyklú cenu primeranú opotrebeniu a stavu týchto vecí.
5. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť diela, ktorá bola do odstúpenia zrealizovaná, a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.
6. Odstúpením od zmluvy zmluva zaniká okrem práv a povinností podľa predchádzajúceho odseku tohto článku Zmluvy, a to v momente keď prejav vôle oprávnenej zmluvnej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany.
7. V prípade odstúpenia od zmluvy z dôvodu porušenia povinnosti zhotoviteľa má objednávateľ nárok na náhradu škody spôsobenú najmä omeškaním realizácie diela oproti termínu ukončenia realizácie diela uvedeného v tejto zmluve.
8. Objednávateľ je oprávnený započítať akúkoľvek svoju i nesplatnú pohľadávku, ktorú má voči zhotoviteľovi, s pohľadávkou, i nesplatnou, ktorá vznikne z tejto zmluvy zhotoviteľovi voči objednávateľovi. Zápočet pohľadávok môže objednávateľ uplatniť pri úhrade faktúry zhotoviteľa.
9. Zmluvné strany sa dohodli, v rozsahu v akom to právne predpisy pripúšťajú, že vylučujú právo zhotoviteľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.

**VIII. Subdodávatelia a register partnerov verejného sektora**

1. Zhotoviteľ nesmie Predmet zmluvy ako celok odovzdať na dodanie inému subjektu. Časť Predmetu zmluvy môže Zhotoviteľ odovzdať na vykonanie svojmu subdodávateľovi uvedenému v zozname subdodávateľov, ktorý tvorí osobitnú prílohu tejto Zmluvy. Zhotoviteľ predkladá v Prílohe č. 3 k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy (aj počas plynutia záručnej doby) je Zhotoviteľ povinný písomne vopred oznámiť Objednávateľovi akúkoľvek zmenu údajov o subdodávateľovi.
2. Súhlas objednávateľa s dodaním časti Predmetu zmluvy prostredníctvom subdodávateľa nezbavuje Zhotoviteľa povinnosti a zodpovednosti za činnosti subdodávateľa.
3. Zhotoviteľ je oprávnený kedykoľvek počas trvania Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 5 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je Zhotoviteľ povinný oznámiť objednávateľovi akúkoľvek zmenu údajov o novom subdodávateľovi. Povinnosti uvedené v bodoch 1. a 3. tohto článku nie je Zhotoviteľ povinný plniť v prípade subdodávateľov, ktorí mu dodávajú tovary.
4. Počas trvania Zmluvy je Zhotoviteľ oprávnený zmeniť subdodávateľa uvedeného v Prílohe č. 3 tejto Zmluvy výlučne na základe dodatku k tejto Zmluve.
5. Objednávateľ v zmysle § 41 ods. 4 Zákona o verejnom obstarávaní určuje pravidlá pre zmenu subdodávateľa počas plnenia tejto Zmluvy tak, že subdodávateľ, ktorého Zhotoviteľ navrhne na zmenu musí spĺňať podmienky účasti týkajúce sa osobného postavenia podľa § 32 ods. 1 Zákona o verejnom obstarávaní. Zhotoviteľ je povinný najneskôr 5 dní pred tým ako má nastať zmena subdodávateľa, objednávateľovi doručiť písomné oznámenie o zmene subdodávateľa, ktoré bude obsahovať minimálne:

* podiel na Predmete kúpy, ktorý má subdodávateľ dodať,
* Identifikačné údaje subdodávateľa vrátane údajov o osobe oprávnenej konať za subdodávateľa v rozsahu meno, priezvisko, adresa pobytu a dátum narodenia,
* čestné vyhlásenie, že subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.

1. Objednávateľ si splnenie podmienok určených pre subdodávateľa overí v zozname hospodárskych subjektov vedenom na Úrade pre verejné obstarávanie v zmysle § 152 Zákona o verejnom obstarávaní, prípadne vyžiadaním si dokladov od Zhotoviteľa, týkajúcich sa subdodávateľa a preukazujúcich spĺňanie podmienok určených pre subdodávateľa. V prípade, ak Zhotoviteľ nebude postupovať v zmysle ustanovení tohto odseku, objednávateľ je oprávnený od Zmluvy alebo jej časti odstúpiť z dôvodu jej podstatného porušenia; náhrada škody a uloženie zmluvnej pokuty v zmysle tejto Zmluvy tým nie je dotknutá.
2. Subdodávatelia sú povinní spĺňať podmienky účasti týkajúce sa osobného postavenia, pričom nesmú u nich existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní. Ak subdodávateľ nespĺňa podmienky podľa predchádzajúcej vety objednávateľ je oprávnený písomne požiadať Zhotoviteľa o jeho nahradenie. Zhotoviteľ je povinný do 5 dní od doručenia žiadosti podľa predchádzajúcej vety predložiť objednávateľovi návrh nového subdodávateľa.
3. Využitím subdodávateľa pri plnení Predmetu zmluvy nie je dotknutá zodpovednosť Zhotoviteľa za plnenie Zmluvy (§ 41 ods. 8 Zákona o verejnom obstarávaní).
4. Ak došlo k výmazu subdodávateľa z registra partnerov verejného sektora, je Zhotoviteľ povinný túto skutočnosť oznámiť objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 2 ods. 5 písm. e/ Zákona o verejnom obstarávaní , § 2 ods. 1 písm. a/ bod 7 Zákona o registri partnerov verejného sektora a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
5. Zmluvné strany sa dohodli za účelom zabezpečenia všetkých povinností zhotoviteľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany zhotoviteľa má objednávateľ okrem práva odstúpiť od Zmluvy aj nárok na zmluvnú pokutu vo výške 5% z ceny Diela bez DPH, za každé porušenie ktorejkoľvek z vyššie uvedených povinností tohto článku Zmluvy zhotoviteľom , a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností zhotoviteľa a cenu Diela.

# **IX. Pandémia**

1. Zmluvné strany sa vzájomne dohodli a prehlasujú, že vyhlásenie mimoriadnej situácie alebo núdzového stavu v Slovenskej republike a/alebo prijaté opatrenia súvisiace s pandémiou ochorenia COVID – 19 vrátane opatrení štátu, ich účinkov a iných skutočností a udalostí s tým spojených alebo v čase uzavierania Zmluvy predvídateľných, ktoré existujú v čase uzavierania Zmluvy v Slovenskej republike (ďalej spolu iba „pandémia“) nie sú v zmysle tejto Zmluvy bez ďalšieho považované za vyššiu moc.
2. Posúdenie otázky, či skutočne nastal prípad zásahu vyššej moci v dôsledku pandémie a aké dôsledky vyvolal, bude po uzavretí Zmluvy závisieť od konkrétneho prípadu, ktorý bude musieť povinná strana okrem samotnej pandémie preukázať druhej zmluvnej strane v spojení s ďalším účinkom alebo dôsledkom pandémie, nakoľko v súčasnosti sú už ohrozenie koronavírusom, pandémia a s tým spojené komplikácie (najmä účinky jednotlivých opatrení a reštrikcií) predvídateľné. Preukázaním vyššej moci v dôsledku pandémie v konkrétnom prípade nezaniká omeškanie povinnej strany, avšak povinná strana sa zbaví zodpovednosti za omeškanie a nenastanú právne následky omeškania. Dôkazné bremeno je na strane, ktorá sa na vyššiu moc odvoláva.
3. Zmluvné strany sa zároveň dohodli, že zásah vyššej moci (pandémie) spôsobuje zánik záväzku uvedeného v tejto Zmluve v dôsledku dodatočnej nemožnosti plnenia ak je súčasne preukázané, že
4. ide o mimoriadnu, nezavinenú, nepredvídateľnú a neodvrátiteľnú okolnosť/okolnosti počas pandémie, v dôsledku čoho
5. nemožnosť plnenia nastala až po uzavretí zmluvy (t. j. musí ísť o následnú nemožnosť) a
6. nemožnosť plnenia je objektívna (nezávislá od vôle povinnej strany), nesmie byť spôsobená iba individuálnou neschopnosťou povinnej strany/jej subdodávateľa plniť a
7. ide o trvalú nemožnosť plniť.
8. Na základe splnenia podmienok ods. 3 tohto článku Zmluvy pri dodatočnej nemožnosti plnenia pôjde o nemožnosť poskytnúť plnenie ani za sťažených podmienok, ani s pomocou inej osoby, iba s vynaložením väčších nákladov ani po dohodnutom čase.
9. Ak ide o plnenie nemožné iba po určitý čas (napr. choroba a/alebo povinná karanténa povinnej strany alebo jej subdodávateľa, preukázateľný zákaz výkonu činnosti zo strany štátu u povinnej strany alebo jej subdodávateľa), nejde o dodatočnú nemožnosť plnenia podľa tejto Zmluvy a povinná strana sa nesplnením záväzku dostáva do omeškania. Posúdenie otázky, či ide o trvalú alebo dočasnú nemožnosť plnenia v dôsledku pandémie bude po uzavretí Zmluvy závisieť od konkrétneho prípadu. Dôkazné bremeno je v prípade nemožnosti plnenia na strane povinnej strany (porušujúcej strany).
10. Zmluvné strany zhodne prehlasujú, že pandémia pre plnenie tejto Zmluvy má iba dočasný charakter.
11. Porušujúca strana zodpovedá za škodu, ktorá druhej zmluvnej strane vznikne v dôsledku pandémie. Existencia a preukázanie liberačných dôvodov porušujúcou stranou nemá vplyv na povinnosť platiť zmluvnú pokutu.
12. P**orušujúca strana je povinná bezodkladne informovať druhú stranu** o povahe okolnosti, ktorá jej bráni v splnení záväzku a o jej dôsledkoch. V prípade nesplnenia oznamovacej povinnosti vzniká druhej zmluvnej strane nárok na náhradu škody.
13. Ak nejde o nemožnosť plnenia a porušenie záväzku povinnej strany nespadá ani pod okolnosti predpokladané v Zmluve, neplnením záväzku sa povinná strana (porušujúca strana) dostáva do omeškania.
14. V prípade omeškania povinnej strany s plnením **peňažného záväzku** má druhá zmluvná strana nárok na úroky z omeškania vo výške stanovenej v príslušnom nariadení vlády SR a nárok na úhradu paušálnych nákladov spojených s uplatnením pohľadávky.
15. Ak ide o omeškanie s plnením **nepeňažného záväzku** (najmä s odovzdaním Predmetu kúpy, prevzatím veci na opravu, vrátením veci), prechádza na povinnú stranu po dobu omeškania nebezpečenstvo škody na veci, ak toto nebezpečenstvo neznášala už predtým a to bez ohľadu na dôvody omeškania.

**X. Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán. Zmluvu je možné zrušiť písomnou Dohodou zmluvných strán alebo odstúpením od Zmluvy.
3. Táto zmluva je vyhotovená v dvoch rovnopisoch, pre každú zmluvnú stranu po jednom vyhotovení.
4. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.
5. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
6. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
7. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
8. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
9. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
10. Akékoľvek nedorozumenia, spory o výklad Zmluvy, platnosť ustanovení Zmluvy, alebo sporné nároky vznikajúce z tejto Zmluvy alebo v súvislosti s ňou sa zmluvné strany zaväzujú riešiť vzájomnou dohodou Zmluvných strán; ak k takejto dohode preukázateľne nedôjde, sporné otázky rozhodne príslušný všeobecný súd SR.
11. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
12. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje, ak nie je dohodnuté inak. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
13. Neoddeliteľnou súčasťou tejto Zmluvy sú:

Príloha č. 1 – Návrh na plnenie kritéria

Príloha č. 2 - Špecifikácia

Príloha č. 3 - Zoznam subdodávateľov, aj ak ide o plnenie bez využitia subdodávky

V Banskej Bystrici dňa: V  dňa:

Za objednávateľa: Za zhotoviteľa:

............................................................. .............................................................

Mgr. Ján Havran

predseda predstavenstva

Banskobystrickej regionálnej správy ciest, a.s.

**.............................................................**

**Mgr. Nikoleta Oktavcová**

podpredseda predstavenstva

Banskobystrickej regionálnej správy ciest, a.s.